สมัชชาคนจน : ยุติการใช้กฎหมายที่ไม่เป็นธรรม สนับสนุนการชุมนุมโดยสันติ
11 เม.ย. 53 - สมัชชาคนจนออกแถลงการณ์ ยุติการใช้กฎหมายที่ไม่เป็นธรรม สนับสนุนการชุมนุมโดยสันติ โดยมีรายละเอียดดังนี้จากการที่รัฐบาลประกาศใช้ พรบ.การรักษาความมั่นคงภายในราชอาณาจักร พ.ศ. ๒๕๕๑ เพื่อให้อำนาจกับทหารในการควบคุมการชุมนุมของ นปช.ต่อมา รัฐบาลอ้างเหตุความรุนแรงจากสถานการณ์ นปช.บุกยึดรัฐสภา ประกาศ พรก.การบริหารราชการในสถานการณ์ฉุกเฉิน พ.ศ. ๒๕๔๘ ซึ่งให้อำนาจอย่างเบ็ดเสร็จเด็ดขาดกับทหารในการปราบปรามประชาชน ซึ่งรัฐบาลประเดิมด้วยการปิดเว็บไซต์และตัดสัญญาณสถานีโทรทัศน์ PTV จนเป็นการจุดชนวนให้เกิดความรุนแรงจนกระทั่งในวันที่ ๑๐ เมษายน ๒๕๕๓ รัฐบาลได้ใช้อำนาจตามกฎหมายที่ไม่เป็นธรรมดังกล่าวเข้าสลายการชุมนุม เป็นผลให้มีทั้งประชาชน สื่อมวลชนและเจ้าหน้าที่ทหารเองบาดเจ็บและเสียชีวิตจำนวนมากสมัชชาคนจนเห็นว่า การประกาศใช้กฎหมายทั้ง ๒ ฉบับ นอกจากจะเป็นการจำกัดเสรีภาพการชุมนุมตามรัฐธรรมนูญแล้ว ยังเป็นช่องทางให้เจ้าหน้าที่มีอำนาจเบ็ดเสร็จในการใช้กำลังและอาวุธปราบปรามผู้ชุมนุม รวมทั้งเป็นการตอกย้ำความโกรธแค้นให้กับผู้ชุมนุมจนนำไปสู่ความรุนแรงครั้งนี้ด้วยสมัชชาคนจนขอเรียกร้องต่อรัฐบาลในฐานะผู้ที่ต้องรับผิดชอบดูแลเหตุการณ์ที่เกิดขึ้นเป็นหลัก ดังนี้๑.รัฐบาลต้องยุติการประกาศใช้พระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ และ พระราชกำหนดการบริหารราชการในสถานการณ์ฉุกเฉิน พ.ศ. ๒๕๔๘ และถอนกำลังเจ้าหน้าที่ทหารกลับเข้าสู่กรมกองตามปกติ ทันที๒.รัฐบาลต้องดูแลช่วยเหลือผู้บาดเจ็บ และครอบครัวผู้เสียชีวิตอย่างรวดเร็วและเป็นธรรม๓.รัฐบาลต้องพยายามสร้างกลไกหรือช่องทางในการเจรจากับ นปช. โดยไม่อ้างเงื่อนไขหรือข้อจำกัดใดๆ โดยเร็ว๔.ให้พิจารณา ยุบสภา โดยเร่งด่วนเพื่อเป็นการแก้ไขปัญหาเฉพาะหน้าและสุดท้าย ๕.ขอเรียกร้องให้ นปช. ชุมนุมโดยสงบสันติ และสร้างระบบการจัดการควบคุมมวลชนที่มีประสิทธิภาพ รวมถึงดำเนินการจัดการกับผู้นำที่มีแนวโน้มในการใช้ความรุนแรงด้วยความสมานฉันท์สมัชชาคนจนวันที่ ๑๑ เมษายน พ.ศ.๒๕๕๓
11 เม.ย. 53 - สมัชชาคนจนออกแถลงการณ์ ยุติการใช้กฎหมายที่ไม่เป็นธรรม สนับสนุนการชุมนุมโดยสันติ โดยมีรายละเอียดดังนี้ แถลงการณ์สมัชชาคนจน ยุติการใช้กฎหมายที่ไม่เป็นธรรม สนับสนุนการชุมนุมโดยสันติ
การชุมนุมเดือนมีนาคม - พฤษภาคม 2553,สมัชชาคนจน